El Dimoni no pot amb l'encís de la Dama\n26 setembre 2020 22:18\nEls veïns i veïnes del poble no faltaren a la seva cita amb les danses dels Cossiers per Sant Honorat\nAlgaida es va alçar un any més amb els Cossiers i centenars de veïns s'agruparen en els exteriors de l'església per celebrar les festes de Sant Honorat contemplant les danses ancestrals dels dansaires.\nTambé quedà demostrat que les danses dels Cossiers, el Dimoni i la Dama es viuen de manera molt diferent segons les edats. Així, entre els majors els Cossiers estan molt arrelats com un dels elements més importants de la cultura popular del municipi i els senten com un signe d'identitat, l'objectiu dels algaidins més joves -comptant alguna excepció és un altre ben distint: el Dimoni. Mitja hora abans de l'aparició de l'encarnació del Mal, els nins i nines d'Algaida rondaven per davant l'església repetint la frase «ja ve, ja ve i vigilant els múltiples carrers pels quals podia arribar el temut Dimoni. Fins que aquest va comparèixer i començà a patir les burles dels joves, l'objectiu dels quals era tocar la campaneta que el Dimoni duia a manera de cova.\nAixí, els Cossiers i la Dama ballaven «l'Oferta» a l'interior d'un estibat temple on se celebrà la missa de la festa de Sant Honorat. La missa fou presidida per Antoni Riutort i concelebrada per diversos capellans de la comarca del Pla.\nLa comitiva d'autoritats fou composta per la consellera de Presidència i Esports del Govern i veïna d'Algaida, Maria Rosa Puig; i els regidors de l'Ajuntament d'Algaida encapçalats per Antònia Ramis en representació del batle Jaume Jaume que no pogué anar a la festa per motius personals.\nA la sortida de la missa el Dimoni començà la seva particular lluita per intentar aconseguir un cercle suficientment gran perquè els Cossiers poguessin dansar i els Xeremiers i Tamborinos fer sonar les músiques ancestrals.\nEls Cossiers ballaren les seves tradicionals danses: Ses Bombes, Mestre Joan, Els Reis, s'Obriu-mos, Mergansó, Dansa Nova i Flor de Murta. Però el moment esperat, el més emocionat va ser quan el Bé venç el Mal, el moment en què el Dimoni cau rendit als peus de la Dama amb sa Titoieta.


Jané culpa la "deixadesa" d'Adif del foc en una estació abandonada de Rodalies\nPublicat 11/02/2016 18:27CET\nBARCELONA, 11 febr. ([EUOROPA] PRESS) -\nEl conseller d'Interior de la Generalitat, Jordi Jané, ha culpat Adif, sense citar-la explícitament, de l'incendi originat dimarts en una estació abandonada de Rodalies de Barcelona que va propiciar un caos en el servei ferroviari pel "claríssim estat de deixadesa" en què es trobava la infraestructura.\n"La culpa és del propietari d'aquella infraestructura. Estava en un claríssim estat de deixadesa, amb matalassos i mobles abandonats", ha insistit el conseller en una atenció als mitjans al Parlament, on ha exposat les prioritats de la Conselleria per a aquesta legislatura.\nJané ha explicat que l'incendi es va provocar en aquest context i "resulta que al final es vol apuntar que els responsables són els Mossos d'Esquadra que no vigilen prou", ha criticat en al·lusió a les declaracions del president d'Adif, Gonzalo Ferre, que ha criticat una suposada falta de control de la Policia catalana, i que el conseller veu com un intent de desviar la responsabilitat.\nJané ha insistit que això no es pot admetre i ha assegurat que ell mai culpabilitzaria la Guàrdia Civil ni la Policia Nacional d'una cosa així: "El cos de Mossos, una vegada més, ha estat assenyalat", ha lamentat.\nEl conseller ha recordat que la investigació portada a terme pels Mossos ha conclòs que l'origen de l'incendi no és elèctric sinó un foc, i que així l'hi han fet saber a les autoritats judicials; ara cal valorar si ha estat o no intencionat, ha afegit.


Política de xarxes socials | Escola Tecnos\nAGRUPACIÓ PEDAGÒGICA TECNOS, S.C.C.L.\nDomicili: C/ Topete, 34 – 08221 Terrassa (Barcelona)\nDirecció de correu electrònic: dpo@tecnos.cat\nEn AGRUPACIÓ PEDAGÒGICA TECNOS, S.C.C.L., reconeixem la importància de protegir la seva informació personal i estem compromesos a tractar-la amb responsabilitat i de conformitat amb les lleis de protecció de dades.\nEnviar butlletins i newletters sobre productes de AGRUPACIÓ PEDAGÒGICA TECNOS, S.C.C.L.. Sota el consentiment de l’usuari recollim i tractem les seves dades personals per poder enviar-li informació sobre els nostres productes i serveis. Aquestes dades les conservarem mentre l’usuari no revoqui el seu consentiment al tractament d’aquestes i durant el temps establert per la llei amb una duració mínima de 3 anys.\nSi l’usuari facilita dades de terceres persones per a qualsevol finalitat a AGRUPACIÓ PEDAGÒGICA TECNOS, S.C.C.L., garanteix que ha obtingut aquestes dades de forma lícita, que ha informat prèviament els afectats, obtenint el seu consentiment per a comunicar-les i que la informació facilitada és exacta i veraç.\nTé dret a accedir a les seves dades i a obtenir confirmació sobre el seu tractament, així com una còpia de les dades personals objecte de tractament. Té dret a actualitzar-les i a sol·licitar la rectificació de les dades que siguin inexactes o sol·licitar la supressió quan les dades no siguin necessàries per a les finalitats per les quals van ser recaptades. Pot sol·licitar la limitació en el tractament de les seves dades i oposar-se al tractament d’aquestes revocant el seu consentiment, així com exercir el dret a la portabilitat de les dades. De la mateixa manera, té dret a no ser objecte de decisions basades únicament en el tractament automatitzat de les seves dades personals. Pot exercir els seus drets contactant amb nosaltres C/ Topete, 34 – 08221 Terrassa (Barcelona). Email: dpo@tecnos.cat\nDades de contacte del DPO: email: dpo@tecnos.cat\nQui facilita les dades a través dels formularis d’aquesta web i accepta el seu tractament declara ser major de 14 anys, quedant prohibit l’accés i ús del portal a menors d’aquesta edat. Si en algun moment, el Responsable detecta que un menor de 14 anys ha proporcionat dades de caràcter personal, procedirem a la cancel·lació d’aquestes. Així mateix, els pares o tutors podran en qualsevol cas dirigir-se a AGRUPACIÓ PEDAGÒGICA TECNOS, S.C.C.L. per a bloquejar el compte d’accés dels menors al seu càrrec que s’haguessin registrat falsejant la seva identitat.\nData d’Actualització: 11/10/2019


De tot un poc - acicastello\nDissabte, 14.6.2014 17:30h\nAlgunes reflexions sobre temes d’actualitat, en format breu...\nAle, ja roda la piloteta. Resultats a part, aquest innocent joc acapararà durant un mes l’atenció mundial i, de passada, desviarà l’atenció sobre els problemes reals de la població, que no s’alimenta precisament de gols. La brasilera tampoc, i està fent-se sentir: vol, curiosament, menys samba i més justícia social. Allà, clar, perquè en aquestes latituds tot va bé, tant que els pobres futbolistes de la Roja guanyaran una sucosa i indignant quantitat, cas de revalidar-ne el trofeu. Hi ha hagut protestes. Tímides. Tots contents i pagats. Seguim a zero. A la Roma clàssica en deien panem et circenses. Segles després, del pa ni rastre i de circ, molt. I no és precisament el del sol.\nAbdicacions, dimissions i una espantada fallida –dèficit d’atenció, en diria jo– en pocs dies. El Borbó i uns quants responsables socialistes donen passos enrere, forçats per la realitat, mentre que Duran s’ho pensa, la qual cosa vol dir que seguirà tocant la pera. Del campechano hi escrivia fa poc, dels compañeros i les seues incoherències i renúncies no em ve de gust parlar, i de l’inquilí perpetu del Palace, menys encara. Ací o no se’n va ningú ni amb aigua calenta, o pleguen veles tots a una. No és gens seriós, sobretot perquè fonamentalment és un quítate tu pa ponerme yo: qui es queda al front de la botiga és, precisament, qui hauria de marxar-ne. Paradoxes hispàniques...\nS’han lluït, els ianquis. L’ISIL, en anglès Exèrcit Islàmic de l’Iraq i Llevant –això de Llevant m’ha fet una certa gràcia, mira tu– avança cap a Bagdad, en un nou enfrontament entre xiïtes i sunnites pel control del país. Kurds i iranians es freguen les mans, just el contrari –pel que fa als darrers– del que pretenien els policies del món. Representava que anaven a derrocar un dictador sanguinari per establir-hi la democràcia. Representava que anaven a fer net i que deixarien un país estable... i l’han convertit en un estable, que no és el mateix. Fet el negoci, hauran de tornar i gastar-se els diners i la vida, de nou, per pagar errors del passat. Com se’n deu riure Saddam, envoltat de verges!\nSanta Mónica Oltra\nLa suspensió d’un mes com a diputada de les Corts Valencianes –votada per imputats, cal recordar-ho– de Mónica Oltra és un error estratègic, un més, del partit de la gavina, una clavada de gamba de proporcions colossals. Fer màrtirs –el que han aconseguit definitivament amb ella– és el recurs de la por, el recurs dels que no tenen recursos, dels que s’han acostumat a manifassejar les nostres institucions com si fóra un coto privat, un lloc que fa una pudor insuportable de resclosit, de vell, de podrit. Fer màrtirs mai és una bona política: amb el temps, el seu record perdura i dels repressors no en queda ni rastre. Són, com ho seran aquests, esborrats per la història...\nFotos i estima\nEls finals de curs sempre són intensos, la feina s’acumula i tots, alumnes i profes, arrosseguem un gran cansament. Però tenen, també, satisfaccions. I no només perquè venen vacances! Comprovar per exemple l’evolució dels teus alumnes, la maduració en tots els sentits d’una majoria d’ells, és molt gratificant. A les fotos que tinc el costum de fer-me amb tots ells –molts me les haureu vistes– veig cares de complicitat, de felicitat: són un inesborrable record, a més d’una mostra d’estima mútua. Haver participat en la seua formació com a alumnes però sobretot com a persones ha estat un privilegi. Enguany, però, me’n falta una, una que no m’he fet... Encara arribem a hora.\nSalut i País, xiquets... i fins la setmana que ve!


QUÈ ÉS EXACTAMENT EL POSTBODA? – LA CASETA DEL CUBOS\nEl postboda és una sessió que es fa un cop ja ha passat el dia del casament.\nSi durant la boda no volem desaparèixer molta estona a fer fotos, el postboda és una opció recomanable.\nAprofitem per a fer una sessió de fotos o vídeo, al marge del planning i horaris del dia de la boda. Va molt bé per exemple, si volem anar a fer fotos un lloc determinat, que durant el dia de la boda ens queda lluny. En el pack “Essencial” que oferim, hi trobareu inclòs un pre o postboda.\nFer un postboda a la zona de tarragona, ens permet una varitetat de paisatges molt ric. Postboda de platja, postboda de muntanya, postboda de ciutat (urbà) etc…


PuntMat: Geometria animada\nA la primera xerrada plenària de les jornades de l'APMCM de la que ja vam parlar en un post anterior la Carme Burgués va comentar un vídeo del que coneixiem la seva existència però que alguns de nosaltres no hem vist mai. Es tracta del vídeo, titolat "Tres punts determinen una circumferència", al voltant del qual el Caleb Gattegno va organitzar la seva xerrada a Barcelona. Una xerrada en la que el Gattegno es va posar davant un grup d'alumnes de 14 anys, en una sala d'actes plena a vessar de professors que no han oblidat mai l'experiència.\nAquest vídeo forma part de la sèrie “Animated Geometry” que originalment estava formada per 22 vídeos fets pel suís J. L. Nicolet: curts (de 3 a 6 minuts cadascun), muts i generalment en blanc i negre (hi ha uns pocs en color i en aquests casos el color no és un element accesori, el vídeo esmentat en el paràgraf anterior n'és un exemple). La llista de tots aquests vídeos és:\nThree points determine one circle\nCircles tangent to two concentric circles\nContact point of parallel tangents to circles\nA given line seen at a given angle\nAngles at the circumference.\nAl canal que té a Youtube l'Association of Teacher of Mathematics: ATMtv podem trobar aquest vídeo\nInternal bisectors of a triangle\nExternal bisectors of a triangle\nThe construction of the regular pentagon\nThe golden section and the regular pentagon\nTriangle formed from sides of regular polygons\nAquest vídeo també està disponible al canal de l'ATM:\nEn una circumferència s'inscriuen un pentàgon, un hexàgon i un decàgon, tots tres regulars. Si s'agafa un costat de cadascun dels tres polígons, aquests tres segments determinen un triangle rectangle!! (proposició 10 del llibre XIII dels Elements d'Euclides)\nHypocycloid motion with circles in a ratio of 1:2\nTwo given circles seen under equal angles\nThe strophoid and the golden section\nPoles and polars in the circle\nGeneration of an ellipse I\nLocus of vertex of right angles tangent to an ellipse\nGeneration of an ellipse II\nGeneration of a hyperbola\nGeneration of a parabola\nAnother generation of a parabola\nCommon generation of conics\nPosteriorment Gattegno va afegir-ne quatre més a aquesta sèrie:\nExtensions of Pythagoras’ Theorem\nGeneration of some plane curves\nAl llibre “Material para la enseñanza de las matemáticas” hi ha un capítol dedicat a aquest tema escrit pel Nicolet i un altre pel Gattegno. Allí Nicolet diu: "Els dibuixos animats no han de ser una paràfrasi d'una demostració. Al contrari, han d'estar el més allunyats possible d'això: només han de suggerir l'enunciat d'un teorema o d'un problema. Han de despertar en el subconscient el sentiment estètic i fer-lo promotor d'una certesa que inviti a la demostració."\nEn aquest llibre el Gattegno explica alguns del vídeos del Nicolet mitjançant vinyetes. A les fotografies es veu l'auca del film "Triangle formed from sides of regular polygons".\nTambé trobareu relats del Gattegno sobre l'ús que feia amb alumnes d'aquests films al volum 2 del llibre For the teaching of Mathematics Nosaltres hem intentat fer-ne una del film "Three points determine one circle"\nLes etapes d'aquesta auca estan basades en el relat que apareix en un altre llibre de Gattegno: "The Awareness of Mathematization" que es pot llegir online. (Aquest enllaç està relacionat amb la pàgina web dedicada a Gattegno suggerida en un comentari a un post anterior fet pel Dani Ruiz\nUs demanem que si coneixeu enllaços amb els quals enriquir aquesta llista ens els feu conèixer.\nEtiquetes Divulgació, Espai i Forma, Vídeos\npuntmat 28 de gener, 2012\nAl canal ATMtv (www.youtube.com/user/AssocTeachersMaths) hi ha altres films d'aquest tipus produïts per Trevor Fletcher (autor d'un altre dels capítols del llibre “Material para la enseñanza de las matemáticas”\nLínia de Simpson: http://youtu.be/uKCCEk8tsQY\nLa cardiode: http://youtu.be/OX12aOh9brw\nUn altre film de Trevor és:\npuntmat 05 d’octubre, 2014\nEl Santi @beeslab ens informa que el recull de vídeos del Nicolet estan a la venda en http://www.cuisenaire.co.uk/index.php/shop/mathematics/nicolet-animated-geometry


El Punt Avui - ▷ Totes les necrològiques de La Nou de Gaià\nDifunts a la zona de La Nou de Gaià\nCarme Marcé Llurba 93 Reus 09/05/2021 Ampliar informació(+)\nVa morir als 93 anys. Exèquies, avui, a 2/4 de 10 del matí, a l'església parroquial de la Puríssima Sang de Reus.\nManuel Ciurana Martín 82 Reus 09/05/2021 Ampliar informació(+)\nVa morir als 82 anys. Exèquies, avui, a les 10 del matí, a l'oratori del tanatori de Reus.\nPaco Baena Maestre 57 Reus 09/05/2021 Ampliar informació(+)\nVa morir als 57 anys. Exèquies, avui, a les 12 del migdia, a l'oratori del tanatori de Reus.


Un nou accés al Port Olímpic per obrir-lo a la ciutat\nAl setembre començarà la reforma dels locals on hi havia les discoteques per acollir-hi empreses d'economia blava\nMarc Garcia | dijous, 16 de juny del 2022, a les 15.19\nL’empresa municipal B:SM ha iniciat les obres d’un accés per a vianants i vehicles al Port Olímpic, que es convertirà en la nova porta d’entrada a aquest espai gestionat per l’Ajuntament de Barcelona. De moment, s’hi estan fent els treballs previs, però suposen el tret de sortida a una transformació en profunditat de tot el recinte que continuarà al setembre amb la reforma dels locals on hi havia les discoteques.\nEl nou accés al Port Olímpic es farà des de l’avinguda del Litoral, als peus de la torre Mapfre, i permetrà salvar el desnivell que hi ha entre la cota de la ciutat i el port. El vial desembocarà entre els antics locals d’oci nocturn i es podrà accedir al pàrquing de B:SM, que es renovarà. Les obres tenen un pressupost de 3,6 M € i s’allargaran un any. Quan acabin, s’enderrocarà la rampa que ara permet l’entrada amb cotxe al Port Olímpic.\nDe discoteques a economia blava\nA finals de setembre, després de la temporada nàutica d’estiu, arrencarà la reforma del moll de Mestral, on hi havia els locals d’oci nocturn. En aquest espai hi haurà oficines per a empreses de l’anomenada economia blava, un sector pel qual aposta el consistori i que inclou un ventall d’activitats que va des de la biotecnologia fins a la navegació o l’esport tecnològic vinculat al mar.\nEl moll acollirà 23 locals i una sala d’actes amb capacitat per a 150 persones que podran fer servir les empreses que s’instal·lin al Port Olímpic i la ciutadania en general. La reforma d’aquests locals també durarà un any i s’hi invertiran 5,1 M €. El consistori preveu que l’activitat econòmica que s’hi generi permeti crear 250 llocs de treball. D’economia blava també n’hi haurà al dic de recer, amb 28 locals més.\nUn doble passeig al dic de recer\nDesprés de les tasques per reforçar el dic de recer de cara a futurs temporals marítims, l’actuació en aquesta part que protegeix el Port Olímpic del mar obert se centrarà a habilitar-hi un passeig a doble altura. N’hi haurà un a tocar de les embarcacions, on hi haurà locals d’economia blava, i també un altre a la part superior. A més, els dos nivells quedaran connectats als extrems per facilitar la mobilitat a peu. Ara només es pot accedir al dic per un costat.\nLa renovació dels locals del dic per a activitat empresarial (amb 70 magatzems per a material marítim) i la urbanització del nou passeig tenen un pressupost de 9 M € i s’allargaran 15 mesos (a partir del setembre del 2022).\n50.000 tones de formigó al mar per blindar el Port Olímpic contra temporals\n2.000 blocs submergits (de 25 tones cadascun) amb textures rugoses per donar refugi a peixos, mol·luscs i crustacis i fomentar la biodiversitat\n— accessibilitat — obres — Port Olímpic


Amb + il·lusió x Mataró ICV-EUiA: ICV-EUiA intenta evitar l’eliminació dels 426€\nEls ecosocialistes presenten una proposta al Ple Municipal en defensa del manteniment del PRODI, que dona cobertura a aturats de llarga durada\nMataró, 1 de febrer de 2011\nEl Grup Municipal d’ICV-EUiA, amb Quiteria Guirao al capdavant, presentarà una moció al proper Ple Municipal en defensa del manteniment del Programa Temporal per Desocupació i Inserció (PRODI).\nEls 426€ de subsidi assitencial del PRODI han donat cobertura a 690.000 persones, i segons dades del propi Govern estatal, amb la seva supressió seran prop de 1.700.000 persones les que no tindran cap mena de prestació ni subsidi per desocupació.\nPer a Guirao la situació que es crea és “digna d’un pais amb un Govern de dretes, perquè desatén les necessitats bàsiques dels treballadors i treballadores que estan patint més la crisi, mentre continua injectant milers de milions al sistema financer”.\nLa proposta es debatrà al Ple d’aquest proper dijous, i el grup d’ICV-EUiA espera que “s’imposi el sentit comú, per damunt de la lògica irresponsable dels mercats especulatius que ens estan enfonsant”.\nPublicat per Esteban Martinez Ruiz a 2.2.11


Els alumnes de l'Escola Ramon Estadella visiten el rellotge del campanar de Guissona. — Ajuntament de Guissona\nSou a: Inici / Notícies / Els alumnes de l'Escola Ramon Estadella visiten el rellotge del campanar de Guissona.\nCampanar de Guissona\nEls alumnes de primer curs de l'Escola Ramon Estadella han visitat aquest dilluns el rellotge del campanar de Guissona. Aquests alumnes durant el segon i tercer trimestre de curs s'han convertit en “Inventors” dins el projecte de la ciència que s'està portant a terme a l'escola. Avui han combinat la visita al campanar i en concretament al rellotge, amb l'objectiu de conèixer el sistema d'engranatges i el funcionament dels rellotges al llarg de la història, amb la visita a la Impremta Barnola.\nDes de l'Ajuntament s'ha donat suport a aquesta visita, valorant molt positivament l'interès dels centres educatius de la vila en apropar-se al patrimoni local i, en aquest cas, al rellotge del campanar, un espai que gairebé ningú ha vist, per tant, una visita inèdita al patrimoni de la nostra vila.


Èxit total a la festa de final de curs – AMPA Escola Dr. Carulla d'Arbúcies\nAMPA Escola Dr. Carulla d'Arbúcies\nPàgina web de l'AMPA de l'Escola Dr. Carulla d'Arbúcies\nAMPA Dr. Carulla\nEl relleu (esport i lleure)\nAnglès Enjoy (de 1r a 6è)\nHome »Novetats»Èxit total a la festa de final de curs\nÈxit total a la festa de final de curs\nPosted on 15/06/2022 15/06/2022 AuthorAdmin\nEnguany, hem pogut celebrar la festa de final de curs, i en teníem moltes ganes. S’han arribat a vendre 585 entrades!\nLa jornada va començar amb l’espectacle familiar “La màgia de truki-chan”, que malgrat haver tingut alguns problemes amb el so, ens va deixar a tothom bocabadats amb els seus trucs de màgia.\nDesprés, els més petits, i no tan petits, es van poder fer fotos amb la Skye i en Ghayse de la Patrulla Canina, i també van poder obtenir un globus amb formes diverses (globoflèxia) cadascun d’ells.\nCap a les 8 vam començar amb el sopar de carmanyoles, on cada família va poder gaudir del que s’havien portat i/o compartien amb altres famílies. Després del sopar, vam fer la despedida de l’alumnat de 6è, els quals ens van obsequiar amb els balls que havien preparat per a l’ocasió.\nFinalment, es va realitzar el sorteig de les 10 paneres amb material escolar, de les quals una no va ser reclamada i s’ha facilitat un sorteig per Instagram per a poder-la aconseguir (avui en sabrem el veredicte).\nI per concloure la gran jornada, es va fer una festa Holi on tothom que hi va participar va quedar ben pintat de colors! I així vam despedir aquest curs 2021/2022 que ens ha apropat una mica més a la normalitat.\nAh! i la jornada va comptar amb servei de bar a càrrec de les famílies de 5è per a poder anar guanyant diners pel viatge de final de curs de 6è!\nGràcies famílies per la vostra participació!\n← Previous Previous post: FESTA DE FINAL DE CURS 2021/2022\nNext → Next post: Xandall de l’escola pel proper curs\nCopyright © 2022 AMPA Escola Dr. Carulla d'Arbúcies. All Rights Reserved.\nAquest web utilitza cookies pròpies i de tercers per mesurar i gestionar visites al web així com per oferir una millor experiència i servei a partir dels hàbits de navegació dels usuaris. En continuar amb la navegació entenem que s'accepta la política de cookies


La mobilitat sostenible és el camí — Informació i notícies sobre tot el que passa al Baix Llobregat i l'Hospitalet del Llobregat\nJueves, 25 de mayo de 2017 | Leída 50 veces\nLa mobilitat sostenible és el camí\nLluitar contra la contaminació a l’àrea metropolitana ha de ser una acció prioritària per part de les administracions que tenen les competències per fer-ho. És imprescindible un canvi d’hàbits, com les mesures restrictives que ja s’estan proposant en l’àmbit metropolità, però també una major conscienciació per part de la ciutadania, que ens faci deixar el vehicle privat que contamina i el substituïm pel vehicle elèctric, la bici o el transport públic.\nPer això són tan importants les notícies que hem tingut les darreres setmanes per avançar cap a l’arribada del metro a la ciutat, la transformació de l’autopista en via urbana o l’increment del servei de tramvia, que ha demostrat ser un mitjà molt útil, ecològic i molt ben valorat per la ciutadania.\nEl perllongament de la L3 de metro, la línia verda, fins al centre d’Esplugues, passant pel barri de Finestrelles i l’Hospital Sant Joan de Déu, és tota una fita històrica que posarà fi al greuge que té Esplugues i la comarca del Baix Llobregat, com a única ciutat fronterera amb Barcelona sense metro, tret de la parada de Can Vidalet situada en el límit amb l’Hospitalet. Fins i tot el conseller de Territori i Sostenibilitat de la Generalitat, Josep Rull, va reconèixer aquest greuge durant la seva recent visita a Esplugues.\nLa gran novetat és que ara hem posat data i quantitat econòmica necessària per fer realitat el projecte. Estarem molt a sobre per fer complir els compromisos i els terminis.\nLa futura transformació de l’autopista B-23 en una via urbana al seu pas pels municipis d’Esplugues, Sant Just i Sant Joan Despí també contribuirà sens dubte a avançar cap a una mobilitat sostenible. Fa pocs dies els tres ajuntaments i l’AMB vam acordar la creació d’una taula de treball per impulsar aquest ambiciós projecte que per convertir en una via urbana els 5 quilòmetres de l’actual autopista. A la vegada, vam consensuar que el Govern de Catalunya demanarà el traspàs d’aquest tram de la B-23 a l’Estat, de manera que vagi acompanyat dels recursos econòmics necessaris per al seu manteniment i la realització dels projectes pendents, com ara el carril BUS VAO.


per Redacció - Fotografia: lleidaalminut.com (Arxiu) divendres, 5 de desembre 2014 - 00:00h\nDesallotjament preventiu de l’edifici de l’EMU situat al carrer de Maranyosa 12| Redacció - Fotografia: lleidaalminut.com (Arxiu)\nAquest divendres s’ha fet el desallotjament preventiu de l’edifici municipal situat al carrer de Maranyosa número 12. En aquest immoble hi ha l’oficina de Serveis Socials als baixos i 4 habitatges gestionats per l’Empresa Municipal d’Urbanisme.\nEls arquitectes que fan la inspecció tècnica dels edificis, l’ITE, que és obligatòria per als propietaris d’edificis anteriors al 1950 del Centre Històric, han fet un primer examen i han determinat que era necessari fer el desallotjament preventiu fins que es faci una anàlisi més complerta per avaluar l’estat estructural de l’edifici. Les inspeccions que s’hi han de fer no es poden realitzar amb l’immoble ocupat, motiu pel qual s’ha decidit reallotjar les famílies residents en els 4 habitatges en altres pisos municipals -8 persones-. Aquesta tarda s’ha fet el trasllat de les seves pertinences personals més urgents als nous habitatges.\nLes oficines dels Serveis Socials de Maranyosa es traslladaran provisionalment a la primera planta de Centre Cívic del Centre Històric des d’on a partir de dimarts continuaran prestant els seus serveis. Durant el cap de setmana, s’operarà des de la Panera.\nEls tècnics procediran a fer la revisió més exhaustiva de l’edifici que serà la que determini la seva viabilitat.\nPardinyes reivindica el seu Espai d'Art Efímer


Demà, dissabte, a les 22.15, el 33 emet "Viatge al fons de Maremar", el making of de "Maremar", l'última proposta teatral de Dagoll Dagom i la primera aventura shakespeariana de la companyia al llarg dels seus quaranta-quatre anys de vida amb música de Lluís Llach.\n14/12/2018 - 18.37 Actualitzat 14/12/2018 - 18.33\nEn el documental "Viatge al fons de Maremar" s'assistirà al procés de creació de l'espectacle musical a cappella de la Companyia Dagoll Dagom basat en "Pèricles, príncep de Tir" de W. Shakespeare i inspirat en música de Lluís Llach. També mostrarà els paral·lelismes de l'espectacle amb la tragèdia actual dels refugiats que com Pèricles travessen la mar Mediterrània. Testimonis reals en primera persona tant dels mateixos refugiats com dels responsables d'ONG que hi col·laboren diàriament fan veure que des d'un espectacle teatral també es pot contribuir a remoure les consciències de la nostra societat.\nLa peça conté fragments dels assajos de l'obra i entrevistes als seus creadors, el director Joan Lluís Bozzo, el director musical Andreu Gallén, la directora de coreografies Ariadna Peya i els principals actors i actrius. També intervenen altres persones vinculades com Lluís Llach, o representants de Proactiva Open Arms o la Creu Roja.\nBasada en "Pèricles, Príncep de Tir" de William Shakespeare, "Maremar" és la història de Pèricles, un jove príncep que, fugint d'un cruel dictador, recorre la Mediterrània.\n"Maremar" és la història d'un pare, una mare i una filla que lluiten per retrobar-se, una de tantes històries en què la crueltat de la guerra fa separar famílies. Una metàfora sobre la vida, explicada amb un viatge a través del mar. Amb música i lletres inspirades en les cançons de Lluís Llach.


RECOMANACIONS SALUDABLES PER AQUEST ESTIU - Cercle Sabadellès 1856\nL'estiu sempre és sinònim de voler tenir una vida més saludable, un estil de vida que ens oxigeni el nostre organisme i de posar-nos a to per la tornada de les vacances. Per aquest motiu, us deixem algunes recomanacions per tenir un estiu molt saludable:\nBeu aigua de forma regular, no cal esperar a tenir set.\nIngereix aliments rics en aigua i en sals minerals per a reposar les pèrdues produïdes per la necessària sudoració en aquesta època de l'any. Aquests aliments poden ser amanides, verdures o fruites.\nNo abusis de la cafeïna i del sucre\nSegons afirmen els experts, aquests tipus de components alteren la funció dels mecanismes reguladors de la temperatura corporal. Per això, la cafeïna i el sucre poden ser un mal aliat del teu cos si en menges en grans quantitats. També l'alcohol té un efecte diürètic que augmenta la pèrdua de líquids.\nNo t'exposis a altes temperatures molta estona\nLa idea bàsica és intentar estar a llocs frescos i a l'ombra. Una alta exposició al sol pot causar problemes dermatològics i d'hidratació sense que hi pensem.\nVesteix-te amb la roba més adequada\nEls experts recomanen utilitzar peces de roba més amples i folgades. També diuen que millor si són peces de colors més clars i fabricades amb teixits transpirables com el lli i el cotó. En el cas de suar i tenir la peça humida, s'aconsella canviar-la per evitar reaccions a la pell.\nPosar més atenció amb les condicions de risc\nEls mecanismes fisiològics de regulació de la temperatura corporal poden tenir un funcionament òptim en persones més grans de 65 anys, més petites de 5 canys i persones amb malalties cardiològiques.


La Flama del Canigó il·luminarà la nit de Sant Joan a Santa Coloma de Queralt - Nova Conca\nLa Flama del Canigó il·luminarà la nit de Sant Joan a Santa Coloma de Queralt\nDijous, 22 de juny de 2017 a les 18:45h\nDemà divendres 23 de juny, seguint la tradició, Santa Coloma rebrà la Flama del Canigó. L’arribada serà a la Plaça de Catalunya, però serà passejada a través dels ravals de la vila a càrrec del Club Atlètic Santa Coloma, el Club de Bàsquet Àguiles, la Unió Esportiva Santa Coloma i el Club BTT Queralt.\ncte seguit, es realitzarà la benvinguda i recepció de la flama a la Plaça Major, on es farà la lectura del missatges de la flama. Feta la lectura, es procedirà a l’encesa del foc i es repartirà coca de Sant Joan acompanyats pels Grallers de Santa Coloma i els diables Keresus.\nEn acabar, sopar i festa al Casal a càrrec de Queractiu. Amb aquests actes Santa Coloma celebrarà la nit de Sant Joan, una festa ancestral vinculada al solstici d’estiu, i per a molts, la nit més màgica de l’any!


La carretera | BonDia Diari digital d'Andorra.\nDj., 10/10/2019 - 01:00\nNo és gaire llarga, però tampoc és curta. El visitant la veu irregular, plena de llambordes. El conductor ja s’imagina la constant vibració del vehicle. I quan s’hi apropa, el visitant comença a distingir que el quitrà són crancs i que la recta carretera és una munió d’invertebrats que s’acumulen els uns sobre els altres, amb la mirada indesxifrable del crustaci. Són crancs viatgers que acudeixen a la crida de l’instint, com els de l’illa de Nadal, al Pacífic. Una carretera de crancs, això és La ruta migratòria, una singularitat paisatgística, de Javier Balmaseda.\nNo és pas estranya una carretera a l’obra de Balmaseda, de fet formen part de l’imaginari que ens suscita el seu nom i una visita al seu web ens ho confirma. Tampoc és estranya la conjunció de l’element artificial -el quitrà i la via– i l’animal –ens recorda els cavalls de Venècia, fixats sobre els gats hidràulics del taller mecànic. El contrast, però, sí que provoca un efecte d’estranyament, allò que Víctor Shklovski anomenà ostranenie i que es podria traduir com a desfamiliarització o estranyament. Aquest sortir d’allò que ens és familiar, d’allò que coneixem, és per a Shklovski, i per als seus companys de l’OPOJAZ, el que defineix l’art i la literatura. Jo personalment m’hi trobo còmode amb aquest concepte, ja que descriu l’efecte de l’obra. No la intenció de l’autor ni el nombre i costums del públic, sinó allò que provoca l’obra llençada al món. Aquest, trobo, és un mèrit suficient per considerar-la.\nPer causar aquest efecte, per treure’ns d’allò quotidià i submergir-nos en el misteri, en la paradoxa, en l’impossible, en el sinistre, en la bellesa i en l’inefable, o en tot alhora, cal treballar on ho fa l’art, en el món simbòlic. I cal crear noves conjuncions, inèdites o variacions de les anteriors. Si hom se submergeix en el lloc comú, en els clixés i en les desafortunades modes –més o menys actuals, més o menys passades– l’efecte es perd i ja és ben igual quina fos la intenció de l’artista, si crítica o apologètica, si destructiva o innòcua.\nEn el cas dels crancs, crec que el joc metafòric és complet i pulcre, i més sabent que qui la treballa ho porta fent molts de temps i que coneix el viatge i el trasllat. La resta la fa la realitat –de vegades succeeix que obra i realitat s’hi troben en moments culminants i el llenguatge propi que s’ha anat desenvolupant durant anys aconsegueix explicar el fenomen. Crec que aquí això passa. De sobte, enquadrem l’obra en una situació concreta, tot i que la migració és una realitat del món abans fins i tot que la humanitat es definís com a tal. Però ens serveix per referenciar aquella realitat immediata. Potser era la intenció de l’autor assenyalar el Mediterrani o El Paso, o potser no i aquella carretera d’innombrables crancs de fang negre –la qüestió de la quantitat, en la via d’allò sublim, sembla que ens és necessària per figurar-nos la magnitud dels fenòmens– és qualsevol migració que s’hagi donat en la història. La qüestió, trobo, és que l’un és l’altre: crancs són carretera.\nUna altra cosa sobre la qual fa interrogar-me l’obra és sobre si essent la intenció discursiva crítica assenyalar aquelles realitats aquesta aconsegueixi efectes, diguem-ne, polítics. Aquí ja no tinc les coses tan clares ni tantes esperances. Fins i tot la paraula –que a través del dret configura realitats efectives– depèn, en darrer terme, de la força de qui la digui.\nLa insularitat en nosaltres\nMinut de silenci a l'aigua


Fira Modernista del Penedès a l'Arboç - Fires, festes, oci i llocs per visitar.\nDimarts, 20 d'abril de 2021 ON MENJAR AQUESTA SETMANA...\nFira Modernista del Penedès a l'Arboç\nPropera edició: 30/04/2022 a 01/05/2022\nAQUESTA EDICIÓ 2021 LA FIRA QUEDA SUSPESA A CAUSA DEL CORONAVIRUS\nL’Arboç és conegut popularment com el poble de les cases boniques. Al nucli antic de la vila, el visitant hi pot trobar una gran quantitat d’edificis de gran bellesa estètica i on l’estil arquitectònic del Modernisme hi és predominant, testimonis de l’època esplendorosa que va viure el municipi a finals del S.XIX.\nL’Arboç ha valoritzat tot el seu patrimoni modernista creant la Fira Modernista del Penedès, que se celebra normalment el darrer cap de setmana d’abril, i on l’Arboç i els seus habitants reten homenatge al modernisme que engalana els seus edificis.\nDurant la fira temàtica la vila respira modernisme, els seus habitants es vesteixen amb l’estil de l’època, s’organitzen visites guiades a edificis emblemàtics normalment tancats al públic la resta de l’any i s’ofereix una interessant mostra de teatre d’època al carrer. Teatre al carrer, animació, visites guiades pel ric patrimoni modernista de l’Arboç, i molt més en la Fira Modernista més important del Penedès.\nArboç - Fira Modernista del Penedès (Foto: larbocturistic.cat)\nAjuntament de l’Arboç\n43720 - L'Arboç\nTel: 977 670 083


"Si Junqueras hagués fet costat a Puigdemont per fer eleccions, ara tindríem autogovern i no hi hauria presos ni exiliats" (Antoni Bassas)\n"Si Junqueras hagués fet costat a Puigdemont per fer eleccions, ara tindríem autogovern i no hi hauria presos ni exiliats"\nL'exconseller Santi Vila acaba de publicar 'D’herois i traïdors', una crònica sobre els fets de l’octubre passat. Afirma que "hi ha hagut un sentiment antipolític al sobiranisme”\n8 min. Barcelona 05/03/2018 23:26\nSanti Vila (Granollers, 1973) acaba de publicar D’herois i traïdors (Península), una crònica sobre els fets de l’octubre passat. Un llibre que ha escrit “amb ànim reparador”.\nEn el terreny personal, bé. En el polític, no tant. Tenim companys a la presó. Veure Puigdemont així ho trobo desolador, esfereïdor. Hem perdut l’autogovern. Just quan la idea de la independència tenia més simpaties, sembla que ens hàgim conjurat per fer-la malbé.\nPer què no va dimitir abans del 26-O?\nEstava molt compromès amb l’1-O. I amb el president. En vista de com va anar l’1-O, estava absolutament convençut que el que tocava eren eleccions. Havíem de treure el màxim rendiment de l’1-O. Ministeris polítics de la UE i ambaixades sintonitzaven amb aquesta idea.\nSi vostè està en contra de la via unilateral, ¿com podia estar a favor d’un referèndum suspès pel TC?\nLa discrepància definitiva era si fèiem la DUI o no. L’1-O explicita que tenim dos milions de ciutadans molt mobilitzats per la independència, però tenim també un ampli sector instal·lat en l’ordenament constitucional. I molts polítics, també d’ERC. Un projecte d’aquesta envergadura ha de ser una decisió molt més qualificada.\nDurant quant de temps va ser interlocutor del govern espanyol?\nL’última reunió va ser l’abril del 2017.\nTrucades i whatsapps segur que sí.\nSí, però mai vaig mantenir cap contacte ni relació amb el govern espanyol que no fos per indicació de Presidència. A priori i a posteriori despatxava amb Puigdemont.\n¿Abans i després de l’1-O també va parlar amb Madrid?\nQuan vam haver d’acreditar que no s’havia fet la DUI al Parlament en la primera etapa. Puigdemont tenia dues ànimes i era l’àrbitre: un sector partidari de la via unilateral, i un altre partidari d’eleccions. En aquest segon sector se’ns va encarregar que exploréssim la viabilitat del que Urkullu en va dir “alto el foc”. Ni 155 ni DUI, cap decisió unilateral ni del govern espanyol ni de la Generalitat. El president va decidir convocar eleccions el dia 25.\nLi van garantir que no hi hauria 155?\nTàcitament. Aquí, la Moncloa ens va fallar, perquè vam demanar que ho diguessin públicament i no ho van fer.\nAdmet aleshores que Puigdemont no tenia gairebé alternativa.\nJo crec que sí. Si ens haguessin enganyat, els hauria costat la legislatura. No s’hauria pogut sostenir. És evident que per a Rajoy l’aplicació del 155 també era una tortura.\nM’han dit que aquell dimecres a la matinada vostè va dir: “Als països seriosos no es convoquen eleccions de matinada”. Va anar així?\nQuan ho teníem tancat al sac i ben lligat, eren dos quarts de tres i Junqueras, que era crític amb la situació -no la compartia però la respectava-, va recomanar al president que convoqués eleccions llavors, que si no no ens en sortiríem. Ara m’adono que hauria hagut de fer cas a Junqueras.\nQui es va oposar a aquesta decisió?\nHem de desmuntar un prejudici. Creure que la gent de la tradició convergent érem els moderats; i els de tradició republicana, els abrandats. I a ERC hi havia partidaris de fer eleccions.\nExactament. En canvi, altres d’ERC estaven fanatitzades partidistament.\nParla de Marta Rovira.\nEl seu paper va ser francament molt desestabilitzador en moments crítics. No ens va ajudar gens.\n¿I del seu partit hi havia gent contrària a convocar eleccions?\nPrefereixo que cadascú es vagi explicant quan faci el seu llibre.\nQuè va passar l’endemà al matí, que no es van convocar eleccions?\nMoltes coses. Els contraris a les eleccions convencen el president que ha de fer una reunió amb els diputats. Emocionalment és molt dura. No entenen ni estan preparats per entendre un cop de timó tan brusc. La gent va començar a enviar missatges a l’exterior. Diputats i gent important, no només ciutadans manipulables emocionalment, van pressionar molt el president. I, a banda d’això, passaven les hores i Rajoy no va respondre ni va sortir ningú a dir el que havien dit en privat: que si vosaltres feu això, farem un alto al foc i sobre això construirem una taula per negociar si fem un referèndum acordat o com seguim.\n¿Ha pogut saber per què el govern espanyol no va dir res?\nEn la dinàmica de Madrid hi ha l’element distorsionador de la competició entre el PP i Cs per l’espai nacionalista espanyol. A més, crec que allà hi ha un gran consens a dir que s’ha d’aplicar un correctiu fort.\nEn aquelles hores del matí, ¿vostè enviava missatges a Madrid dient “contesteu d’una vegada”?\nEfectivament. I hi trucàvem. Els interlocutors volíem que acabés bé.\nEn aquella reunió del 26, imagino que Junqueras hi era. ¿Va tenir la mateixa actitud que a la matinada?\nEl que va passar dijous va ser radicalment diferent. Junqueras va advertir que si es convocaven eleccions, ERC sortiria del govern. Era situar-nos en l’esfera de la traïció.\n¿Això explicaria el tuit de Rufián sobre les monedes de plata?\nEstava perfectament orquestrat des del punt de vista partidista.\nERC es volia carregar la convocatòria d’eleccions.\nO anar-hi en una posició de confort.\nAl migdia el president m’informa que ha revisat la decisió. A partir d’aquí li dic que no em queda res més a fer al govern. Vaig dimitir perquè havia culminat una feina que ens havia de portar a les eleccions.\nSense eleccions hi hauria DUI.\nEra força evident, però no va ser el motiu de la nostra conversa. Era que jo havia donat la mà a ministres, havíem acordat el que havíem acordat. Estava tancat i acordat. Era l’armistici. I ara quedava a la intempèrie.\nVa veure la DUI per televisió.\nDesolat. Unes ganes terribles de plorar. Veies que preníem una decisió que no tindria cap conseqüència positiva pràctica, i que suposava clarament la pèrdua de l’autogovern.\nForcadell va dir que era una declaració política.\nPel que ha representat institucionalment, prefereixo no acarnissar-m’hi massa. Aquests últims anys hi ha hagut instal·lat en el sobiranisme un profund sentiment antipolític. En els moments extrems, el polític professional es troba a faltar.\nVostè diu que Junqueras va fallar d’una manera estrepitosa.\nSi hagués fet costat al president Puigdemont auguro que ara tindríem l’autogovern intacte i, més important, no tindríem ningú a l’exili ni a la presó.\nVostè li diu: “D’aquí tres mesos tu pots ser el president, i probablement a mi em faran cap de llista del PDECat si hi ha unes eleccions”.\nAls quadres del nostre partit hi havia el convenciment que calia fer el viatge al centre i que Puigdemont no es voldria tornar a presentar. Hi havia molta gent partidària que el recanvi fos jo. I havia manifestat al partit que hi estava disposat.\nPerò vostè no volia anar d’alcalde de Barcelona?\nHa sigut sempre una especulació. Fins i tot quan els dirigents de Barcelona especulen, jo els dic que el moment és tan excepcional que hem de centrar-nos a treure del forat el govern de la Generalitat.\nJa que parlem de vostè, ¿s’ha acabat presentar-se a eleccions?\nA curt termini, segur. Consideraria una frivolitat, tenint un front judicial obert, dir que em presento a res. Com em podria comprometre amb els ciutadans si d’aquí sis mesos em condemnen, m’inhabiliten o m’apliquen penes de presó?\nA qui investiria vostè, ara mateix?\nNecessitem amb urgència un govern. Dit això, també comprenc que amb els sacrificis que s’han fet fins ara i la situació tan extrema que tenim no podem fer veure que ja no recordem que tenim gent a la presó.\nPer tant, ¿entén que després de Puigdemont intentin proposar Sànchez?\nEntenc que diguin que no podem fer veure que no recordem que això no es pot normalitzar tan fàcilment.\nPerquè, des del seu punt de vista, Sànchez podria optar a ser investit?\nSí. Hi ha una contradicció que algú ha de resoldre. L’han deixat presentar-s’hi, el jutge admet que té dret de vot... No pot exercir la presidència?\nAhir Joan Tardà deia que el republicanisme ha de convergir amb els comuns i el PSC. Això prefiguraria que el Procés desembocaria en una mena de tripartit?\nÉs el fantasma que ha rondat en la política catalana des de fa molts mesos. Se’n van fer de molt grosses, en aquella etapa. Per poc que la memòria fos lúcida i ben estimulada, el fantasma d’un tripartit hauria de fer pensar la ciutadania, també. I l’advertiment ens hauria de preocupar una mica.\nHi haurà noves eleccions?\nLa hipòtesi no s’ha de descartar, en vista que hi ha un element distorsionador, que es diu CUP. No he entès mai com els meus se sentien còmodes treballant amb la CUP. El model de societat és diametralment diferent. La independència per fer una República amb segell de la CUP jo no la vull. Prefereixo viure en l’ordenament constitucional actual.\nDe què viu ara, senyor Vila?\nAra he tornat al món privat i combino dues activitats. Una d’acadèmica en el marc de la universitat, a Barcelona, i l’altra com a directiu en una empresa proveïdora d’aigües a la demarcació de Girona.


L'Open Arms navega per aigües italianes tot i el rebuig de Salvini - Diari de Girona\nL'Open Arms navega per aigües italianes tot i el rebuig de Salvini\nEl vaixell de l'ONG espera ara algun permís per atracar a port i desembarcar els immigrants\nefe 15.08.2019 | 11:36\nL'Open Arms navega per aigües italianes tot i el rebuig de Salvini Reuters\nEls 147 migrants a bord del vaixell de l'ONG espanyola Open Arms ja es troben en aigües italianes, davant l'illa de Lampedusa (sud), després que la Justícia del país cancel·lés ahir la prohibició del ministre italià de l'Interior, Matteo Salvini, en contra seu.\n"Veiem terra. Lampedusa. Amb el decret de Salvini suspès, estem en aigües italianes amb autorització. Encara sense port, però el fi d'aquest malson està més a prop. La humanitat ha de prevaler mentrestant sense sentit. #PuertoSeguroYa", ha escrit l'organització a les xarxes socials.\nL'embarcació estarà en aigües territorials fins que les autoritats italianes li autoritzin el desembarcament en un port, una cosa que Salvini ja ha deixat clar que no farà.\n"Segueixo i seguiré negant el desembarcament als qui pretenen portar a clandestins només a Itàlia", va dir dimecres el líder de la ultradretana Lliga.\nL'Open Arms porta des de l'1 d'agost esperant al Mediterrani que algun país europeu li ofereixi algun port en el qual atracar, i ahir la Justícia italiana va acceptar un recurs presentat per l'organització i li va permetre entrar en aigües italianes, per la situació "d'evident dificultat" en la qual es troba.\nEl Tribunal Administratiu Regional (TAR) del Laci va explicar que "la situació de gravetat i urgència excepcionals" justifica que es permeti des d'aquest moment la seva entrada en aigües territorials italianes "perquè les persones rescatades que ho necessitin rebin assistència mèdica".\nLa decisió judicial no va agradar al ministre italià de l'Interior, qui va avançar dimecres que presentaria un recurs urgent davant el Consell d'Estat i que signaria una nova prohibició per impedir al vaixell entrar en aigües territorials d'Itàlia.\nSalvini ha signat aquesta prohibició durant aquesta matinada, no ho ha fet així la ministra de Defensa, Elisabetta Trenta, del Moviment Cinc Estrelles (M5S), segons fonts del ministeri de l'Interior italià.\n"La ministra Elisabetta Trenta no signa la prohibició d'ingrés a les aigües territorials per a l'Open Arms. La decisió no sorprèn, atès que la titular de Defensa ha ordenat a la Marina Militar que escortin fins al nostre país a l'embarcació espanyola", diu la nota.\nAquest episodi evidencia una vegada més la crisi de Govern oberta al país, després que la ultradretana Lliga hagi retirat la seva confiança en l'aliança que mantenia amb Cinc Estrelles i hagi presentat una moció de censura contra el primer ministre, Giuseppe Conte.\nEl fundador de l'ONG espanyola Open Arms, Òscar Camps, va dir dimecres en una compareixença a Madrid que ha tractat amb la cancellera alemanya, Angela Merkel, i el president de França, Emmanuel Macron, perquè "intercedeixin amb el Govern espanyol", formin "un eix poderós i puguin posar en marxa un mecanisme perfecte i constant" de rescat i desembarcament.\nL'ONG espanyola Open Arms rescata 118 immigrants en un dia.


Villa 27 Tajov Eslovàquia - Ofertes d'hotels amb els MILLORS DESCOMPTES EN LÍNIA\nTajov 211, Tajov Town Center, Tajov, Eslovàquia, 976 34 - Veure al mapa\n"Best staff, food and activities for children."\nAl visitar Banská Bystrica, vosté es sentirà com a casa a Villa 27, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Banská Bystrica. L'hotel ofereix accés a una gran gama de serveis, inclosos recepció 24 hores, magatzem d'equipatge, servei d'habitacions, instal·lacions per a reunions i banquets , restaurant.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, servei de despertador, escriptori, mini bar, balcó/terrassa a cada habitació. L'hotel compta amb una llista completa de comoditats, com sauna, camp de golf (a 3 km), piscina exterior, esquí, pesca. Descobreixi una encantadora mescla de servei profesional i ampla gama de característiques a Villa 27.\nTots els tipus de viatgers (465) Parelles (226) Viatgers en solitari (97) Famílies amb infants petits (58) Famílies amb infants grans (13) Grups (71)


Entrevistem a: Noemí Jordana - Roxe Girona\nInici/Blog/Entrevista/Entrevistem a: Noemí Jordana\nEntrevistem a: Noemí Jordana\nBones! Sóc la Noemi Jordana, “Noe” i tinc 40 anys. Originaria de Torelló, però ja fa molt de temps que visc a Girona. Treballo com a mestra d’Educació Especial al Cee Ventijol de Blanes. He estat jugadora de bàsquet professional durant 20 anys i a part d’algun partidet ocasional d’altres esports, no he tingut temps de practicar-ne cap d’altre, això sí, sé segur que sóc una negada anant en bici. Com a hobbies m’agrada fer una mica de tot, cosir, llegir, fer excursions, viatjar… però sobretot m’agrada gaudir d’un bon àpat amb els amics, si es pot considerar hobbie…\nUs vaig conèixer per una companys de feina que va venir a demanar informació i em va comentar que per horari m’aniria bé venir, i que ella creia que això del CrossFit m’agradaria.\nQuan vaig retirar-me del bàsquet vaig intentar anar al gimnàs convencional, a fer peses per el meu compte, però no em vaig poder acostumar a fer cua per poder fer servir una màquina o no trobar espai per posar la màrfega… Llavors vaig intentar entrenar a casa, però cada dia em costava més. El primer dia que vaig entrenar CrossFit ja vaig veure que m’ho passaria bé, moure kilos, fer exercicis diferents dels que havia fet tota la vida i a més córrer poquet!! Què més es pot demanar?\nAbans de fer CrossFit, eres jugadora de bàsquet professional. Com era la teva preparació física?\nDepenia del moment de la temporada i va anar evolucionant amb el temps. Quan vaig començar s’anava a córrer molt, especialment a pre-temporada i amb el temps va anar canviant per fer més exercicis de cardio adaptats a pista. La pre-temporada sol ser l’etapa en la que més es treballa físicament, gairebé cada dia i poc a poc es redueix. Tot depèn molt de quantes competicions jugues, és a dir si tens un o dos partits a la setmana però lo habitual sol ser passar per el gimnàs dos cops per setmana i complementar amb treball a pista. Tot va sempre programat per el preparador físic de l’equip que procura individualitzar el treball segons posicions de joc o possibles molèsties de cada jugadora.\nQuè et diuen els teus amics/gues quan els hi expliques que fas CrossFit?\nQue tenen molt clar que m’agrada perquè els sembla molt dur i que ells no ho farien pas, que sóc molt bèstia. He de dir que els meus amics són una mica sedentaris…\nHa canviat en alguna cosa la teva vida el fet de practicar CrossFit?\nSobretot que em trobo millor, estic de més bon humor, em serveix per descarregar de la feina i és com un tancament del dia. I que ara tinc durícies a les mans i les samarretes em van petites.\nQuè tal els inicis? Recordes la teva primera classe?\nRecordo estar amb les orelles posades a les explicacions d’en Lluc i pensar… “poc a poc Noe, que ets molt animal i fa temps que no entrenes en serio”. Que em vaig posar a la zona final i que ja no m’he mogut d’allà. Recordo que hi havia la Carla i l’Andrea, que m’ajudaven i que em va costar contar les repeticions perquè prou feina tenia en poder respirar. Quan vaig acabar l’entreno tenia clar que l’endemà no em podria moure.\nCreus que CrossFit és per a tothom?\n…. És difícil de contestar… Crec que algunes persones amb patologies importants haurien de fer un esport més adaptat a les seves necessitats i que potser no és l’esport més adient per a gent gran que no està acostumada a fer esport d’alta intensitat, però he vist començar a fer CrossFit a alguns companys que em fan dubtar de la resposta que t’acabo de donar. Penso que qui es proposa aconseguir un objectiu i té consistència i continuïtat finalment ho pot fer tot.\nMoviment favorit i el que més odies.\nComençaré per el que més odio perquè crec que tothom que ha entrenat al meu costat ho té clar… el Burpee. El terra és taaaan lluny!!! I com a favorit no puc triar, m’agrada fer Wallballs perquè em resulten fàcils però també m’encanta el Ropeclimb i molts d’altres. Com que els vaig millorant poc a poc, tots m’entusiasmen, em sap greu però no puc triar.\nQuè li diries a una persona que té dubtes en provar aquest esport?\nQue ho intentin, però no un dia, una temporada, poc a poc i quan vegin que es troben millor no voldran parar. Que s’ho passaran bé perquè els companys d’entreno són molt divertits, que t’animen si tens un mal dia, que en Lluc, l’Àlvaro i en Bruno són uns entrenadors fantàstics cada un amb un estil ben diferent i això li dona un plus al CrossFit. Potser sense tota aquesta colla no m’agradaria tant venir a entrenar.\nAtleta, CrossFit, entrevista, Lliga Femenina, Uni Girona\nNovetats Programació Wod’s i Advance


La gran cagadaTren de llarg recorregut\nUn tema curiós, per no dir-ho amb el seu propi nom: escatològic. Així és, l’any 2010 afortunadament em vaig lliurar d’un viatge a l’Índia amb un grupet d’amics. En aquells temps jo estava en plena efervescència viatgera i no vaig poder compaginar-ho amb la meva agenda. Al cap dels mesos vam celebrar un sopar per posar negre sobre blanc a les nostres diferents singladures dels últims temps. Com és lògic tothom parlava amb passió i delit dels llocs visitats, posant l’accent en les seves singularitats i sorpreses. El reduït destacament que va optar per viatjar a l’Índia va ser el més derrotista, el més decaigut, no sé si el més vulnerable, crec que no. Van aterrar a Nova Delhi i allí van romandre sis dies, abans d’iniciar un periple que els portaria fins a Mumbai -Bombay-. En el seu discurs les paraules més repetides van ser excrements i defecació.\nFaig aquesta introducció per situar-nos al lloc, els esdeveniments i les conseqüències. El govern de l’Índia, amb 1.300 milions d’habitants, s’ha proposat prendre mesures per avergonyir i eradicar l’ancestral costum de defecar per tots els costats, menys en banys i excusats. En aquest país hi ha ja molta gent que ha deixat enrere la pobresa però no l’hàbit de abaixar-se els pantalons en qualsevol lloc. El govern ho té difícil, molt difícil. Els anuncis de televisió i tanques publicitàries furguen en el contrast de ser un país emergent amb la major economia en moviment, en on fer les necessitats a l’aire lliure és la norma habitual en la majoria de pobles i extraradis de les ciutats. Els meus amics van comprovar des d’un tren com en els ravals de la capital, a primeres hores del matí, havia legions d’homes ajupits abonant la infecta terra dels afores. Que per molt abonament que li tirin tan sols brollen els diables. Hores més tard és el torn de “elles” que, en la mateixa posició, sembren de merda l’ambient. I parlo d’hectàrees, no d’un raconet rere una barraca derruïda. Amb l’objectiu de donar fi a les mega cagades índies, el govern ha construït milions de lavabos repartits pel país, i donar per acabat aquest costum el 2019. No crec que el lema que han ideat pugui limitar una litúrgia de milers d’anys ; “Només l’hàbit d’usar un vàter és un progrés real”. Almenys a l’Índia rural.\nActualment a causa d’aquest progrés no tan incipient, es dóna el cas que gairebé tots els defecadors tiren de Smartphone durant el seu alleujament. Es venen milions de televisors, neveres i motocicletes, però a casa, sense lavabo i les vies del tren a vessar d’infectes i pestilents tifes. Tenir un lavabo a la llar segueix sent considerat impur per molts vilatans. Almenys la monarquia francesa es cagava en el tron rebent a emissaris i diplomàtics a Versalles, però un brivall sota el tron retirava els excrements i netejava el cul del monarca. Això si no s’orinava sobre la palla que cobria el terra mentre dictava cartes cortesanes. No els va quedar altre remei que inventar el perfum, Versalles, en tota la seva grandesa, feia pudor de cort de porcs.\nJa ho han intentat altres vegades a l’Índia, però res. En algunes pedanies i poblets amb castes antiquíssimes els homes van obligar a les dones fer ús dels vàters del carrer, amb el vel i el sari posats. Ells no. No vull imaginar-me a que havien de fer olor els saris, i els efluvis dels homes provinents d’uns calçons entre podrits i momificats, m’ennuvolen el pensament. M’alegro de no haver compartit aquell viatge, i no perquè sigui molt escrupolós, sinó perquè, coneixent-me com em conec, ja em veig prenent un banyet al Ganges i veure’m envoltat i assetjat per vaques sagrades més mortes que vives, rosegades pels infectes insectes, gossos podrits i cent vint tones de xurros diversos gronxant-se al so d’un Sitar, que és la seva mega guitarra. Exxx!\nPer concloure, mirin, ja sé que la gran cagada no és un títol per a un article, i els demano excuses, però … com ho podríem titular?


Tres de cada quatre empreses han patit l’augment significatiu de preus de materials - Altaveu el diari digital d'Andorra\nLa Cambra ha fet públiques les conclusions dels resultats de l’enquesta corresponent al segon trimestre de 2021, que reflecteix que les perspectives econòmiques són optimistes, però que encara queda camí per recuperar\n12/05/2022 (11:24 CET)\nWhatsApp Image 2022 05 12 at 11.25.35 AM Toni Solanelles\nLa Cambra de Comerç, Indústria i Serveis d’Andorra (CCIS) ha fet públiques aquest dijous les conclusions dels resultats de l’enquesta de clima empresarial corresponent al segon semestre de 2021, així com les anuals de l’any anterior. El que es desprèn, en resum, és que regna una gran incertesa entre les entitats del país. Entre les dades més destacades, s’ha pogut observar que tres de cada quatre han patit l’augment significatiu del preu dels materials, que tres de cada deu trigaran més d’un any en recuperar-se, però que les perspectives econòmiques són optimistes.\nL’economia andorrana continua tractant de recuperar-se després de la crisi provocada arran de la Covid-19 durant l’any 2020. L’enquesta, en la qual han participat 442 empreses dels sectors de la indústria, la construcció, el comerç al detall i l’hoteleria ha deixat entreveure que, durant la segona meitat del 2021 i els inicis del 2022, s’ha agafat embranzida. Així, la situació s’ha vist afavorida per la menor incidència de la pandèmia i l’aixecament de les restriccions a la mobilitat i la interacció social. Les perspectives de cara al que resta d’any, per tant, són optimistes.\nTot i això, cal tenir en compte que el grau d’incertesa que envolta aquestes previsions és molt elevat. Actualment, existeix una intensificació dels riscos relacionats amb l’augment de la inflació, la crisi energètica i els problemes de subministrament de productes i matèries primeres, que poden dificultar la recuperació. L’enquesta ha demostrat que tres de cada quatre empreses afirmen que han experimentat augments de preus significatius dels principals béns i matèries primeres. En paral·lel, el 52,7% s’han vist afectades per problemes logístics i de transport i el 48,8% tenen dificultats per aprovisionar-se. El sector més afectat ha estat la construcció, on han mostrat dificultats nou de cada deu entitats, i sis de cada deu tenen problemes d’abastiment.\nAquesta situació s’ha posicionat com el principal focus de preocupació de les empreses, amb una valoració de 3,58 d’un màxim de cinc, seguit per la manca de clients i la dificultat per contractar mà d’obra. En aquest sentit, també és la construcció qui mostra una preocupació major per la manca de personal qualificat, així com l’escassetat i l’encariment dels materials. D’altra banda, són el comerç minorista i l’hoteleria, els més afectats per la crisi, qui denoten més inquietud per la feblesa de la demanda i la viabilitat futura del negoci.\nAmb tot i això, al llarg de l’any 2021, s’ha registrat una millora gradual de la situació econòmica i financera de les empreses. Però, s’ha de tenir en compte que hi ha hagut diferències segons el sector i la grandària de l’empresa. En concret, aquelles que desenvolupen la seva activitat en els sectors més castigats per la Covid-19, com l’hoteleria, i les de dimensió més petita, han presentat unes xifres econòmiques millors que les de 2020. Malgrat això, també són les que mostren més dificultats per recuperar una posició financera adequada i uns nivells òptims de rendibilitat.\nDintre del context d’aixecament de mesures i d’evolució progressiva, la CCIS ha detectat que hi ha una reactivació de la demanda turística, sobretot del turisme de proximitat, que ha contribuït a una millora gradual dels negocis. Això ha afectat directament, i de forma positiva, a un dels sectors que es va veure més perjudicat, com és l’hoteler. Així, durant el segon semestre de 2021, i després de gairebé un any i mig molt dur, els principals indicadors de demanda han marcat clarament un punt d’inflexió cap a una recuperació notable de l’activitat. Les valoracions dels empresaris sobre la marxa dels negocis mostren l’escenari més optimista des de l’inici de la pandèmia, amb el 48% d’empreses que han definit com a bona la situació dels negocis.\nLa construcció, en general poc afectada per la pandèmia, continua sent el sector que millor es recupera. De fet, pel que fa a la Covid-19, es podria dir que ja té una normalitat absoluta. D’altra banda, són altres les problemàtiques que afecten aquest sector. Però, segons indiquen els resultats de la CCIS, durant l’any 2021 ha mantingut un ritme expansiu notable, superior al del conjunt de l’economia. Així, les empreses constructores han assenyalat un increment interanual de la xifra de negocis molt elevat, del 29% de mitjana.\nCom a conclusió, i de cara al 2022, la CCIS indica que cal esperar una incidència més limitada de la pandèmia sobre l’activitat econòmica, i les empreses preveuen que la recuperació es consolidi. Tot i això, ara hi ha altres fronts a tenir en compte, molts d’ells agreujats per l’efecte de la guerra a Ucraïna. Un cop superada la pitjor etapa de la Covid-19, des de la Cambra asseguren que el paper de la política econòmica serà clau en aquesta fase actual del cicle per continuar donant suport a l’activitat i per afrontar els reptes de l’escenari postcovid.\nInforme de conjuntura del segon semestre de 2021.


Idees: Regals per a profes\nQuè regalar a un professor quan s'acaben les classes? Una cosa tan dolça, molona i original com una candybox! Si estàs buscant un regal per a celebrar la fi de curs i donar-li les gràcies a la teva profe, et donem unes quantes idees genials.\nUna candybox per a cada profe\nAl profe que és un 10: Lliura-li aquesta petita mostra de gratitud i endolceix aquest final de curs amb un mix de xuxes pensat per a professors que són un veritable deu. Afegeix un missatge personalitzat, indica'ns lloc de lliurament i nosaltres ens encarregarem de portar-li-ho perquè mai oblidi el dolços que sou vosaltres, els seus alumnes. Mola, veritat?\nAl profe més divertit: Ha estat un curs intens i molt especial però ja ha arribat l'hora de gaudir d'una època més dolça i relaxada. Diga-li adéu a les classes i als estotjos regalant al teu profe una capseta molt apetible i amb un missatge tan divertit com ho és ell o ella. Les mores són unes de nostres xuxes preferides i estem segurs que tornaran boig a qualsevol.\nAl profe més dolç: Per les seves bromes dolentes i les seves lliçons bones. Pel bo que és amb tots els alumnes. Perquè és el vostre profe preferit i mola molt. S'ho mereix! Aquest és el regal per a professors perfecte: divertit, dolç i personalitzable. Si el teu profe és un amor, segur que aquestes xuxes de cor li encaixen a la perfecció.\nSorpreneu-lo amb unes chuches i un missatge personalitzat perquè mai oblidi que vosaltres mai oblidareu el molt que us ha ajudat aquest curs. Segur que amb qualsevol d'aquestes candybox es portarà un record molt dolç d'aquest any i els seus alumnes.\nIdees de missatges per a personalitzar-la\nDe tots els teus alumnes: Afegiu simplement TOTS els noms dels nois i noies de la classe. Queda molt bonic visualment i és la millor manera perquè mai s'oblidi de cap de vosaltres. Laura Carlos Ana Juan Pablo Lidia Mohamed Clara Maria… i acabeu amb una cosa dolça com: “Sempre et recordarem!”\nCurs i data: Una altra bona manera de completar el regal perfecte per al vostre professor/a és afegint un recordatori dels qui sou, sense oblidar-vos d'afegir un gràcies, que això sempre marca. “De tots els teus alumnes de 3r B de l'escola Els Pins, curs 2017-2018. Moltes gràcies per haver-nos ensenyat tantes coses. T'estimem!”.\nDonar les gràcies: És genial recordar-li tots aquells moments i detalls que recordareu d'ell o d'ella, per exemple: el seu somriure quan li expliques un problema, els deures divertits, les ximpleries que va fer de colònies o com es porta bé a l'hora de posar exàmens. Dóna-li les gràcies per cadascuna d'aquestes particularitats que li fan especial!


Dancing with the Clown: Fuck i Cagumdéu\nPaul Fuster, la nit passada a la NAUB1.\n"Fuck" i "Cagumdéu". Dos renecs, el primer en anglès i el segon en català, que els parlants d'ambdues llengües solem utilitzar en les mateixes situacions, habitualment fruit d'un contratemps sobtat. Per això em crida l'atenció que, mentre en la música anglosaxona és freqüent la utilització del terme "Fuck", no hi hagi cap formació de pop o rock en català que li atorgui el mateix ús al "Cagumdéu". Suposo que tot plegat també té a veure amb el fet que, mentre a les sèries i pel·lícules rodades al món anglosaxó s'utilitzen sense problemes aquesta mena d'expressions, al món audiovisual de casa nostra encara es parla un català de diccionari que de vegades poca cosa té a veure amb el que es parla al carrer. Hi pensava ahir a la nit, durant el concert de Paul Fuster a la NAUB1 de Granollers. Amb arrels a Catalunya però nascut als Estats Units, Fuster ha après el català precisament en tornar a aquestes arrels. Malgrat això, és l'únic músic a qui li he sentit utilitzar el "Cagumdéu" de la mateixa manera que s'utilitza el "Fuck" en l'àmbit anglosaxó, i amb tanta naturalitat com ho faria algú de l'Empordà o la plana de Vic. Potser per això el seu català em resulta més creïble que el d'aquells productes de despatx que miren més el diccionari que allò que passa al seu voltant.\nAudio: "Ja no sap greu" - Paul Fuster\nEtiquetes de comentaris: Cagumdéu, NAUB1, Paul Fuster\nSamuel 29 d’octubre de 2012 a les 12:20\nA mi el disc nou en sí no m'acabava d'agradar. Però casualment i de forma inèdita a les nostres comarques, fa uns mesos el van portar a Vilalba dels Arcs, que està a 10 minuts de Gandesa i no vaig deixar perdre l'oportunitat. Un dels millors concerts catalans que he vist (no n'he pogut veure gaires, clar, però bé). Va sonar molt més psicodèlic i delirant que al disc, i res, que el respecto molt.\nSobre el que comentés sobre el llenguatge i els renecs és ben curiós i cert. Déu ser això que fa que molts cops sigui més fàcil identificar-te amb un paio que viu a milers de quilòmetres, que algú d'aquí el costat que parla la mateixa llengua però el que et diu no vol dir res.\nOriol S. 29 d’octubre de 2012 a les 12:37\nDoncs sí, de vegades t'identifiques més amb algú de fora que amb algú del costat, perquè diferències lingüístiques al marge, parleu "el mateix idioma". Sobre el nou disc de Paul Fuster, és cert que guanya en directe (de fet, crec que és un d'aquells artistes que, per la seva forma de ser, sempre seran molt més atractius en un escenari que en un disc), però a mi personalment m'agrada molt "Repte". La producció no capta aquell sentiment anàrquic i brut dels concerts, però les cançons em semblen prou bones.


Sigui com sigui, el consell avaluador que ha de decidir la ubicació de l’ILC sobretot tindrà en compte la geologia dels terrenys, les infraestructures locals i la capacitat per hostatjar els 3.000 científics que hi treballaran. Es preveu que la construcció comenci entre el 2015 i el 2016 i les col·lisions s’iniciaran al voltant del 2026 (encara no estaré jubilat 🙂 ).\nAquesta entrada s'ha publicat en Comunicació científica, Recerca i etiquetada amb CERN, ciencia, Física, Higgs, international linear collider, Japó, LHC, partícules, recerca, Sefuri, Tohoku. Afegiu a les adreces d'interès l'enllaç permanent.\n16 Juny 2013 a les 12:05\nUna entrada excel·lent, Xavier. M’ha agradat moltíssim.\n16 Juny 2013 a les 19:53\nMoltes gràcies, Laura!!! 🙂


La batalla de Rafalgarcés (1522)\n19 maig 2021 03:58\nMiquel Ferrà i Martorell | 01 desembre 1998\nA Rafalgarcés, entre Inca i Binissalem, les tropes del virrei Gurrea entren en batalla contra l'exèrcit agermanat. La lluita és feresta, aferrissada, cos a cos. Entre les baixes dels revolucionaris mallorquins hi ha més de cinc-cents morts. Els presoners seran també nombrosos. I els supervivents, sense abandonar les armes, es retiren cap a Ciutat, on es refugien i es preparen per a la defensa. Pel camí, des de les viles, dos milers més d'homes s'ajunten a l'exèrcit derrotat. A començament de desembre, la ciutat de Mallorca, assetjada per terra i per mar, tancada dins les seves muralles, haurà de sostenir un bloqueig de tres mesos. La fam i la pesta, en tot aquest temps, fa estralls entre els agermanats. El gener, els síndics ofereixen a l'Emperador fidelitat i li demanen reformes a canvi de pau definitiva. Carles I s'hi mostra ben contrari i finalment, dos mesos després, Gurrea entra a la ciutat amb les seves tropes després d'una forçada capitulació. Els supervivents són castigats amb tot rigor. Cent cinquanta-tres agermanats són executats i esquarterats a la vista del poble com a escarment. Prop d'una quarantena són condemnats a galera i dues-centes famíles veuen confiscats tots els seus béns. El president, Joanot Colom, és torturat amb tenalles roents, degollat i el seu cadàver trossejat. La seva casa, on és ara la plaçeta del Rosari, derruïda, i el solar, per tal que resti estèril, sense gota de vida, és sembrat de sal.\nD'aquesta manera, la revolució popular de la Germania, que tenia com a finalitat raonable de reformar una economia pública que només afavoria les classes privilegiades, fracassà contra els soldats de l'Imperi. Els odis i rancors perseguiren, encara més, tots aquells que havien estat relacionats amb la lluita o la política dels revoltosos, de manera que els que pogueren fugir a la muntanya es varen fer bandejats. El govern, amb el suport dels nobles, augmentà els impostos i la situació del poble empitjorà. Vint-i-tres imposicions més foren implantades sobre el consum del vi, de la carn, de l'oli, de la molitja, de la sal, de la roba i les sabates, del peix i la verdura... i de tot allò que la gent humil havia de menester per sobreviure\nCrec, encara que això no sigui admès per molts amics de l'Antic Règim, que la Germania inaugurava a Europa una de les revolucions del món modern, segons, és clar, la teoria actual. Per què es produeix l'esclat d'una revolució? El fenomen s'origina, fonamentalment, quan en una determinada època s'arriba a una situació de ruptura amb un temps passat i mentre la comunitat vol un canvi en l'estructura econòmica, l'Estat i les classes dominants es conserven inalterables...\nUn grup d'escriptors, entre els quals Miquel Julià, Pere Gil , Miquel López-Crespí, Marina Ferrà... vàrem retre un homenatge als agermanats en la batalla de Rafalgarcés sobre els terrenys mateixos de la lluita. Fotografiàrem i evocàrem llocs com Can Cullera, els Braçalets, Can Siquier, Can Just, Can Blanquet, Can Boqueta i el torrent de Rafalgarcés, paratges tots, testimonis de la desfeta.


L'AMB atura les obres per minimitzar el risc de contagi del coronavirus La República\nL’AMB atura les obres per minimitzar el risc de contagi del coronavirus\nACN Barcelona.-L’Àrea Metropolitana de Barcelona (AMB) ha decidit aturar temporalment les obres de promoció pròpia en l’espai públic i les promocions d’habitatges amb protecció oficial promogudes per l’Institut Metropolità de […]\nACN Barcelona.-L’Àrea Metropolitana de Barcelona (AMB) ha decidit aturar temporalment les obres de promoció pròpia en l’espai públic i les promocions d’habitatges amb protecció oficial promogudes per l’Institut Metropolità de Promoció del Sòl i Gestó Patrimonial (Impsol). La mesura es pren amb l’ànim de minimitzar el risc de contagi de covid-19 entre els treballadors i la ciutadania. L’aturada es durà a terme en coordinació amb els ajuntaments dels municipis afectats. L’AMB s’assegurarà que la suspensió d’aquests treballs no suposi cap risc addicional, per a la qual cosa adoptarà les mesures de seguretat corresponents.\nDes de l’AMB s’indica també que totes les suspensions tindran una acta associada que recollirà les particularitats de cada cas, així com la data real de la suspensió. Aquesta data, generalment, no serà més d’un dia després que s’hagi comunicat a l’empresa la suspensió de les obres. Només variarà en els casos en què s’hagin de completar feines imprescindibles.


Sobre el festival - FIT Xixona\nSom un jove festival nascut en 2019, en la localitat de Xixona (Alacant), amb el suport d'entitats públiques i privades i sota la tutela de grans professionals del món de la música. Un esdeveniment que es du a terme l'última setmana de juliol i que aconsegueix reunir grans professionals de la música i de la trompeta i a una gran quantitat d'alumnes procedents de totes part d'Espanya i de l'estranger.\nEl festival consta de tres parts diferenciades. Alumnes i mestres compartiran el seu temps entre classes de trompeta, un concurs i concerts nocturns i gratuïts en un lloc idíl·lic. A més, l'organització del FIT Xixona, ha anat un pas més enllà i ha sigut pionera a oferir a l'alumnat una masterclass de fisioteràpia, per un dels millors fisioterapeutes d'Espanya, com ho és, Fernando Nicolau Colomina, per a millorar i corregir postures corporals a l'hora de tocar la trompeta.\nCURS DE TROMPETA\nÉs innegable que l'elenc de professorat proposat per al curs atresora, sense entrar en altres consideracions, gran prestigi nacional i internacional. Es disposa del compromís de solistes de talla internacional i talents que han rebut reconeixement en l'escenari, en concursos i en la crítica. A més, tots ells han destacat per la seua activitat pedagògica i la seua capacitat per a atraure alumnat interessat en els seus consells musicals.\nA l'atractiu que presenta el professorat del curs per als estudiants unim una característica que el farà encara més interessant. Ens referim a la participació d'un pianista professional, repertorista amb experiència en Ensenyaments Superiors de Música en l'especialitat de Trompeta. El comptar amb un professor repertorista dins del desenvolupament habitual de les classes (i no únicament en les actuacions, com succeeix en aquesta mena de propostes) és una prestació que únicament es dona en els cursos més prestigiosos. És aquest un element, per tant, molt poc habitual en els cursos nacionals i suposa un reforç extraordinari a l'activitat pedagògica que pretenem realitzar perquè s'abordaran les obres de manera integral, podent els alumnes tindre una visió completa del repertori travat, en lloc de la visió parcial que resulta de treballar únicament la part solista.\nCONCURS DE TROMPETA\nConcurs de trompeta premiat amb 8.000€ de beca per a estudiar el Màster d'Interpretació i Investigació Performativa en la Universitat Alfons X El Sabio de Madrid amb Manuel Blanco i José María Ortí Soriano com a docents. Aquesta beca és oferida per la Fundació “Ciutat de Requena” en el marc de la “Càtedra de Trompeta Fundació Ciutat de Requena” de la Facultat de Música i Arts Escèniques.\nEl cicle de concerts que componen el Festival és la columna vertebral del FIT Xixona. El Festival ofereix al públic un elenc d´intèrprets que han actuat en algunes de les més prestigioses sales nacionals i internacionals, i amb una projecció artística que encara està lluny de trobar el seu cim.\nAquest cicle de concerts, que se celebrarà totes les nits en un dels llocs de concerts més extraordinaris de la Província d'Alacant com és el Barranc de la Font, ha aconseguit una gran resposta del públic que es pot atribuir a un factor principal: la gran qualitat musical dels intèrprets. Aquest és un dels pilars de l'èxit d'aquest cicle.


Sagnant en verd: Asplenium x orellii, un mulat vegetal\nAsplenium x orellii, un mulat vegetal\nL'Asplenium x orellii deu el seu nom al botànic mallorquí Jeroni Orell Casasnovas (1924-1995) que el va trobar a una de les seves excursions botàniques per les muntanyes de Sóller, encara que després fou descrit i inscrit oficialment per a la ciència el 1969 pels botànics Lovis & Reichstein, els quals l'hi varen dedicar, ja que havia estat ell qui els havia ensenyat aquesta bellíssima falguera, fruit del creuament entre l'híbrid alotetraploide Asplenium majoricum i l'autotetraploide Asplenium trichomanes ssp. quadrivalens.\nDe tots els híbrids descendents de l'Asplenium majoricum, tal vegada l'Asplenium x orellii sigui el més abundant. Al seu genoma alotetraploide porta cromosomes de tres falgueres diferents: un 25% de l´Asplenium fontanum, un altre 25% de l'Asplenium petrarchae ssp. bivalens i el 50% restant de l'Asplenium trichomanes ssp. quadrivalens.\nMagnífic exemplar d'Asplenium x orellii creixent damunt un llit de molsa entre les pedres d'una paret de marge orientada cap al nord-oest a 90 msnm. Macroscòpicament té l´aspecte d'un Asplenium majoricum gegant amb el raquis negre.\nExemplar anterior vist de costat amb el detall de les frondes erectes exteses cap a la llum per la seva marcada heliofilia.\nUn altre Asplenium x orellii creixent a la vessant nord-oest del Puig den Ramis de la Vall de Sóller.\nAsplenium x orellii envoltat per diversos exemplars d'un dels seus progenitors, l'Asplenium majoricum, molt més petit i amb el raquis verd, mentre que el seu fill és clarament més vigorós i el seu raquis és negre excepte a la part més apical de la làmina.\nJove Asplenium x orellii creixent a una encletxa rocosa del Puig den Ramis acompanyat pel seu progenitor l'Asplenium majoricum.\nFronda nova d'Asplenium x orellii amb les característiques macroscòpiques típiques que el defineixen: frondes de port generalment erecte esteses cap a la llum, amb el pecíol molt més curt que la làmina, aquesta lanceolada o linear-lanceolada amb pinnes lobades gairebé idèntiques a les del seu progenitor Asplenium majoricum, decreixents en grandària les apicals i les proximals, les més amples amb dues pínnules basals; raquis negre o marró fosc com el del seu altre progenitor Asplenium trichomanes ssp. quadrivalens, només verd a la part més distal de la làmina. Absència de tricomes o pèls glandulosos.\nUna altra fronda típica d'aquest híbrid on s'aprecia bé la porció verda apical del raquis i la vora més o manco lobada de les pinnes. (Doble click damunt la foto per a ampliar-la)\nVigorosa brostació a finals de febrer de l'híbrid de la primera foto. Es veu amb detall el trànsit de negre a verd del raquis i les dues pínnules basals de les pinnes més amples. (Doble click damunt la foto per a ampliar-la)\nRevers d'una fronda del vigorós exemplar de la primera foto amb el detall dels sorus inserits a les proximitats de la costa o nervi central de la pinna, excepte els que es troben dins les dues petites pínnules de la base d'algunes de les pinnes més grosses. L'indusi està parcialment aixecat, deixant veure els esporangis madurs iniciant la dispersió de les espores.\nDetall dels sorus amb els esporangis ja completament desplegats després de la dispersió de les espores. (Doble click damunt la foto per a ampliar-la)\nL'Asplenium x orellii és un híbrid esteril amb les espores inviables i avortades, ja que en tenir cromosomes de tres falgueres diferents és pràcticament impossible que a la meiosi es formi una combinació cromosòmica compatible amb la vida. A la foto es veu un bellíssim esporangi amb les espores avortades a l'interior de la borsa transparent que fa les vegades d'úter, les quals no han pogut ser dispersades ja que estan parcialment descompostes, convertides en una pasterada aferradissa d'espores mortes.\nEspores mortes i descompostes d'Asplenium x orellii, aferrades entre elles formant una pasterada negra.\nPolypodium cambricum, es va adaptar al fred per a ...\nXanthoria parietina, el liquen de pa d'or\nDryopteris pallida subsp. balearica, endèmica de M...\nDryopteris oligodonta, endèmica de Canàries\nPolystichum falcinellum, inventor de la falç


22.12.2021 - 21:52\nActualització: 22.12.2021 - 22:52\nAquesta setmana ha fet quatre mesos que va començar la vaga indefinida convocada per la CGT en el servei d’atenció 112 a Catalunya. Els dos-cents treballadors que hi ha, pel cap baix, a Reus i a la Zona Franca de Barcelona reclamen un conveni propi i que s’internalitzi el servei, adjudicat fins al maig a Grupo Norte. El conflicte laboral va esclatar quan aquesta empresa es va declarar en concurs de creditors voluntari i el govern va emprendre un procés de concessió del servei d’urgència que es va adjudicar a Ferrovial, per un període de deu mesos. Els treballadors reclamen millores laborals; millores en les condicions de les guàrdies, per a cobrir el servei els 365 dies de l’any; i garantia d’uns protocols i formacions de treball adequats al servei que ofereixen.\nL’última reunió per a desencallar el conflicte es va fer dilluns, dia 20. El comitè de vaga va exposar a Ferrovial i al Departament de Treball el document definitiu de reivindicacions, aprovat per la plantilla, amb la voluntat d’arribar a un acord. David Vilaplana, del comitè de vaga, explica que l’empresa no va voler fer cap cessió i es va negar a respondre els punts. Diu que es va limitar a presentar la seva resposta com a definitiva. Per això els treballadors demanen al Centre d’Atenció i Gestió de Trucades d’Urgència 112 i al Departament d’Interior que mirin de desencallar el conflicte. En tot aquest temps hi ha hagut tan sols dues reunions amb Interior, en les quals no s’ha avançat en la resolució del conflicte: la presa de contacte el mes d’octubre i una altra reunió més endavant.\nVa ser en aquesta segona reunió on es va presentar una comissió d’estudi per a avaluar la viabilitat d’una internalització del 112. Vilaplana explica que la part implicada d’Interior no ho veia clar, però que estaven disposats a estudiar-ho. La comissió havia d’avançar paral·lelament amb la internalització del 061, pactada amb el govern. Però no hi ha hagut més reunions. El comitè diu que Interior només els ha fet arribar un missatge, però la resta ha quedat en paper mullat. De fet, poc després d’aquella segona reunió va sortir la llei d’acompanyament del pressupost, que preveia la internalització del telèfon d’atenció sanitària, però no la del 112. Vilaplana lamenta que l’acord no hagi anat tan de pressa en aquest cas. “Vam trigar gairebé dos mesos a reunir-nos amb Interior. El ritme que portem és aquest. Ho hem dit des del primer dia, hi ha una falta d’interès no pas cap als treballadors, sinó cap als ciutadans. Es juga amb un servei molt important per al país.” Segons Vilaplana, entre l’octubre i el novembre s’han perdut vora 11.000 trucades perquè no s’han pogut atendre.\nFonts del Departament d’Interior expliquen que continuen compromesos a estudiar formalment la internalització del servei, però no posen data per a cap reunió. També parlen d’incloure una clàusula de penalització a l’empresa prestatària del servei en cas de retard en els pagaments de les nòmines, mesura anunciada pel conseller d’Interior, Joan Ignasi Elena. Tanmateix, el contracte amb Ferrovial s’acaba el mes de març del 2022 i el govern ja ha començat un procés d’adjudicació del servei per a dos anys més. “Les empreses interessades poden presentar ofertes fins al 7 de gener. Per tant, no sabrem fins aleshores si Ferrovial s’hi tornarà a presentar. El nostre objectiu és que aquesta licitació transitòria sigui la darrera i que passi a gestionar-ho Interior”, diu Vilaplana. Per tant, la internalització del telèfon d’emergències arribaria, a tot estirar, el 2024. Altrament, el govern hauria de rescindir el contracte amb la nova empresa, en el cas que ja gestionés el servei. A l’acord del pressupost entre el govern i els comuns hi ha esmentada la voluntat d’avaluar el model de gestió del 112 el 2022. “En el cas que les conclusions d’aquesta avaluació determinin que la internalització seria viable econòmicament i comportaria una millora tant de la qualitat del servei, com de les condicions laborals dels seus treballadors i treballadores, el Govern es compromet a fer-la efectiva”, diu l’acord. Però, ara com ara, hi ha la porta oberta perquè una altra empresa gestioni el servei.


Detingut un pres que s’havia escapat aprofitant un torneig de boxa | Catalunya | EL PAÍS Catalunya\nDetingut un pres que s’havia escapat aprofitant un torneig de boxa\nLa Policia Nacional l'ha detingut als voltants de l'estació de Sants\nBarcelona 5 NOV 2015 - 12:39\tCET\nLa Policia Nacional ha detingut un pres francès condemnat per tràfic d'estupefaents al seu país que va aconseguir fugir el passat 1 d'octubre quan participava en un torneig de boxa entre reclusos de presons franceses. El reu tenia una ordre europea de detenció i va ser arrestat dimarts als voltants de l'estació de Sants a Barcelona.\nL'acusat, de 33 anys, ja s'havia escapat de la justícia francesa el 2012. Llavors va aconseguir amagar-se al Marroc i evadir la justícia fins a mitjan setembre, quan va ser interceptat i va tornar a ingressar en un centre penitenciari de França.\nPoques setmanes després d'ingressar a la presó francesa de Fresnes i ateses les seves qualitats esportives se li va concedir un permís per participar amb 23 reclusos més en un torneig de boxa penitenciària. Aquesta activitat, suposadament destinada a la reinserció, va tenir lloc a Agen (Lot i Garona). L'acusat va aconseguir fugir l'1 d'octubre de la vigilància dels guàrdies de seguretat de l'hotel on es trobaven allotjats els reclusos. Els seus custodis no es van adonar de la seva absència fins l'endemà de la fugida.\nL'intercanvi d'informació entre cossos policials va permetre localitzar el fugitiu a la capital catalana. Agents de la Policia Nacional el van arrestar el 3 de novembre als voltants de l'estació de Sants, acompanyat de dues persones més. L'acusat té una condemna pendent que finalitza el 2021.


Historias de Angela: Escàndol al Prat, el nostre aeroport bloquejat per culpa de maniobres de la central de Madrid\nEscàndol al Prat, el nostre aeroport bloquejat per culpa de maniobres de la central de Madrid\n2- El del Prat va ser guanyat per l'empresa Eulen, per 23,1 milions d'euros. Anteriorment era Prosegur que segueix operant a Barajas.\nFotografia de la familia propietaria de Eulen\n3- La nova empresa va contractar nous treballadors generant doble escala salarial entre els 350 empleats. El salari ronda els 1.000 euros.\n4- El comitè d'empresa vol igualar la retribució de tots els treballadors però no tots tenen la formació suficient per l'arc de seguretat.\n5- El comitè d'empresa demana a Aena que s'impliqui en les negociacions ja que va oferir un preu baix a costa de remuneracions inferiors.\n6- Culpar a la Generalitat sobre el Prat és demencial. És un problema que va crear Aena (Societat mercantil estatal espanyola).\n7- Els treballadors demanen un augment de 350 euros per equiparar les escales salarials. L'empresa ofereix avui un augment de 155.\n8- Per reclamacions: Formulari per escrit a @consumcat per responsabilitat patrimonial. Es suggereix fer fotos i tenir proves del vol.\n9- La Generalitat sempre ha demanat el traspàs de competències per la gestió de les aduanes als seus aeroports. Resposta de l'Estat: No.\n10- Aquest tweet de @DeleGobCataluna és vergonyós. AENA va causar el problema i és qui gestiona els aeroports d'interés general a Espanya.\n11- Els únics causants del problema són AENA i la subcontractada Eulen. La Generalitat no té competències aeroportuàries. Només mediació.\nHe volgut deixar íntegra aquest fil que mijor que un polític que és dintre de la política de Catalunya exposi bé sense toxificar, clar el que està passa'n dintre de l'aeroport del Prat.\nLa ciutadania catalana està patín un greu problema d'asfixia general i el que faltava perquè esclatés és l'aeroport del Prat amb interminables cues de gent estacionats hores i hores d'espera sense saver quant prendran el seu avió per la seva destinació.\nAquest migdia gent del ANC , i de diferents identitats com SUMATE , entre altres van decidir diumenge que era de caràcter urgent fer-se notar al Prat perquè a fí ho estem patín el poble.\nNo es tracta de politica es tracta de collar-nos, exprimir-nos, maltractar-nos.\nPotser és el detonant de la nostra llibertat no es pot aguantar més temps aquesta submissió que causa problemes, i paralitza'n deixa'n a la gent sense poder agafar el seu vol\nÉs crucial que el nostre govern actuï ja i possi en marxa la llei de transitorietat jurídic i posi fi aquest boicot vers al poble de Catalunya....\nNecessitem volar sols, per aixó volem l'independència seriem un pais no esclau i maltractat !! ( volen tindre el monopoli centraltzat a Madrid)\nTot va començar per una piulada que va desencadenar a una noticia al Twuiter\nDeixo unes imatges del que s'ha viscut aquest dilluns 7 d'agost del 2017...\nUn video clà de el que ens estan fen....\nPeró si se explica bé Germà Bel , SÍ que ho poden arrivar a fer entendre, que ens fan i perque volem caminar sols?, es important que la gent surti al carrer que es movilitci i expliqui que ens estan fen.\nEs evident que Espanya es montada desde un punt centralista i es veu clà qui mou fils, qui dona i qui rep, qui viu bé i qui pateix expol.liació , qui ens deixa colapsats i qui te aeroports que ningu vol anar?\nIncreible fil dels costos del personal de seguretat cliqueu Aquí per seguir fil al twuiter\nArtícles similars :\n'Potser ara entens per què molts catalans direm sí', diuen els fullets informatius que han repartit entre els turistes....cliqueu AQUÍ\n«El col·lapse operatiu de l'aeroport de Barcelona ha coincidit amb la inauguració dels vols intercontinentals de les onze noves rutes a Àsia i Amèrica»....Cliqueu AQUÍ\nL'ANC irromp a la vaga del Prat per demanar la independència...cliqueu AQUÍ\nEl govern de Colau rebutja una declaració que exigia a l' Estat resoldre el caos del Prat..cliqueu AQUÍ\n“Ens tracten com una colònia”, assegura la consellera Dolors Bassa..cliqueu AQUÍ\nÍñigo de la Serna diu que respecta el dret dels vigilants de seguretat a la vaga però apel·la a la seva "responsabilitat i professionalitat" durant les jornades sense aturades...\nDiàleg entre tertulianes indignades en el Facebook\n( "Alicia Garcia val, ...pero com sonde paper fins la proxima que no seran els vigilants seran altres ...cada estiu passa quelcom al prat\n· 5 minuts\nRosamary González Bé es supossa que l'estiu que ve ja serem independents oi ?\nEm deixa parat\n· 3 minuts\nAlicia Garcia Rosamary González aixó esperem perque si no tothom al carrer per reclamar UN SOU DIGNA I QUE QUI NO HA COTITZAT PROU ARREGLIN UNA PENSIO O ALGU PERQUE ELS CATALANS 3/4 pats TAMBE ENS HAN PRES AL PEL.....Y ELLOS EL GOBIERNO CENTRAL DE MADRIZ ....LO SABE BIEN.....FUERON ELLOS QUIEN INVENTARON LOS CONTRATOS DE QUITA I PON PORQUE MOLA UN MONTON I SENSE DRET A JUBILACIO\n· Resposta · Comparteix · Ara mateix\nAlicia Garcia Potser es creuen que ...somos tontos como MEDIAMARK?)\nAquest son els fullets informatius que han entregat a la gent que hi avia a l'aeroport del Prat\nAlfred Bosch parlan del Prat cliqueu AQUÍ escolteu que diu\nFrancament increible lo que pots trovar ....Clique AQÍUÍ PER VEURE LA NOTICIA\nCliqueu AQUÍ per veure el fil del TWUITER\nAda al twuiter referent al Prat....cliqueu AQUÍ\nPublicado por Angela Alicia en 15:39\nExplican l' endemà del 1 de octubre del 2017\nLa policia nacional sabia que teníem un terrorista...\nÉs realment una recuperació econòmica d'Espanya?\nEscàndol al Prat, el nostre aeroport bloquejat per...